Motörhead
1980-1982 година – „Кец лист“ и „Железна тупаница“
Во текот на август и септември 1980 година, бендот беше во студиото Џексон во Рикменсврт, снимајќи со продуцентот Вик Мејл. Синглот „Ace of Spades“ беше издаден на 27 октомври 1980 година како претходник на албумот „Кец лист“, кој следуваше на 8 ноември. Синглот се искачи на 15 место, а албумот на 4 место на топ-листите во Велика Британија. Бронз го прослави нивниот статус златна плоча со тоа што издадоа ограничено издание од албумот во златен винил. Моторхед настапи двапати на Top of the Pops во октомври таа година со „Ace of Spades“, и меѓу 22 октомври и 29 ноември беа на нивната британска турнеја „Кец во твојот ракав“ со предгрупите Грлскул и Вардис, и исто така настапија како гости на детското шоу на ITV, Тисвас, на 8 ноември. Фотографиите на омотот, во „стилот на пустината во Аризона“, на албумот и на опаковката од турнејата беа направени во текот на една фото-сесија на една песочна дупка во Барнет. „Ace of Spades“, кој се смета за химна на Моторхед, „ги надмина сите на англиските музички топ-листи и им докажа на сите дека еден бенд може да успее без да ги жртвува својата моќ и брзина“. Напоредно со албумот „Кец лист“, Биг Бит, кој го наследи каталогот Чизик, спои четири неискористени песни од сесиите во студијата Ескејп од 1977 година и ги издаде под името „Пивопијци и возвишувачи на пеколот“, кој достигна до 43 место на топ-списокот на синглови во Велика Британија, во ноември. Бендот имаше повеќе хитови на топ-листите во 1981 година, со изданијата: „Масакрот на Свети Валентин“, нивна соработка со Грлскул – која достигна до 5 место на топ-списокот на синглови во Велика Британија во февруари; верзијата во живо на „Моторхед“, која се најде на 6 место на топ-списокот на синглови во Велика Британија во јули; и албумот беше преземен од „Нема спиење до Хамерсмит“, кој се најде на 1 место на топ-списокот на албуми во Велика Британија во јуни. Во текот на март 1981 година, бендот беше на турнеја во Европа, и последната недела од месецот тргнаа на британската турнеја „Кратка остра, болка во вратот“, од која беа снимени песните за „Нема спиење до Хамерсмит.“ Од април, па сè до јули, бендот за првпат отиде на турнеја во Северна Америка како гости за раната инкарнација на бендот на Ози Озборн, турнејата „Blizzard of Ozz“, но сепак можеа да настапат на Top of the Pops на 9 јули за промоција на синглот „Motorhead“. Во октомври, бендот сними песни во студиото на BBC, Мејда Вејл 4 за шоуто на Дејвид Јенсен, на 6 октомври. На 20 ноември, бендот започна турнеја низ Европа, со Тенк како предгрупа, по што Кларк им го продуцираше нивниот деби-албум „Валкани кучиња од Адот“ во студијата Рампорт, во декември и јануари. Помеѓу 26 и 28 јануари 1982 година, бендот започна да го снима нивниот албум, кој самите го продуцираа, во студијата Рампорт, пред да се преместат во студијата Морган за да ги продолжат сесиите во текот на цел февруари. На 3 април беше издаден синглот „Iron Fist“, кој стигна на 29 место на топ-списокот на синглови во Велика Британија, проследен со истоимениот албум „Железна тупаница“, издаден на 17 април и кој се искачи на 6 место на топ-списокот на албуми во Велика Британија. Тие беа последните изданија со поставата Леми, Кларк и Тејлор, иако така продолжија со турнејата „Железна тупаница“ од 17 март до 12 април – првата турнеја низ Северна Америка каде што тие беа хедлајнери од 12 мај до последниот ангажман на Кларк во Паладиумот во Њујорк, на 14 мај.